CELEX: 22007D0125
Language: lt
Date: 1190937600000
Title: 2007 m. rugsėjo 28 d. EEE jungtinio komiteto sprendimas Nr. 125/2007, iš dalies keičiantis EEE susitarimo XX priedą (Aplinka)

21.2.2008   
            
            
               LT
            
            
               Europos Sąjungos oficialusis leidinys
            
            
               L 47/53
            
         
      EEE JUNGTINIO KOMITETO SPRENDIMAS
   
   Nr. 125/2007
   2007 m. rugsėjo 28 d.
   iš dalies keičiantis EEE susitarimo XX priedą (Aplinka)
   EEE JUNGTINIS KOMITETAS,
   atsižvelgdamas į Europos ekonominės erdvės susitarimą su pakeitimais, padarytais Protokolu, patikslinančiu Europos ekonominės erdvės susitarimą (toliau – Susitarimas), ypač į jo 98 straipsnį,
   kadangi:
   
               (1)
            
            
               Susitarimo XX priedas buvo iš dalies pakeistas 2007 m. liepos 6 d. EEE jungtinio komiteto sprendimu Nr. 92/2007 (1).
            
         
               (2)
            
            
               Į Susitarimą turi būti įtraukta 2000 m. spalio 23 d. Europos Parlamento ir Tarybos direktyva 2000/60/EB, nustatanti Bendrijos veiksmų vandens politikos srityje pagrindus (2).
            
         
               (3)
            
            
               Direktyva 2000/60/EB nuo 2007 m. gruodžio 22 d. panaikinamos direktyvos 75/440/EEB (3) su paskutiniais pakeitimais ir 79/869/EEB (4) su paskutiniais pakeitimais, kurios yra įtrauktos į Susitarimą ir todėl pagal Susitarimą turi būti panaikintos nuo 2007 m. gruodžio 22 d.
            
         
               (4)
            
            
               Direktyva 2000/60/EB nuo 2013 m. gruodžio 22 d. panaikinama Direktyva 80/68/EEB (5) su paskutiniais pakeitimais, kuri yra įtraukta į Susitarimą ir todėl pagal Susitarimą turi būti panaikinta nuo 2013 m. gruodžio 22 d.
            
         
               (5)
            
            
               Direktyva 2000/60/EB taikoma ypač atsižvelgiant į tai, kad Susitarimo 73 straipsnyje nustatyti Susitariančiųjų Šalių aplinkos srityje vykdomų veiksmų tikslai, tačiau kitos EB sutartyje nurodytos politikos sritys į Susitarimo taikymo sritį nepatenka.
            
         
               (6)
            
            
               Direktyva 2006/60/EB, kuri apima Bendrijos veiksmus, plėtojamus vandens politikos srityje, apima aktus, kurie yra įtraukti į Susitarimą, bei aktus, kurie nėra įtraukti į Susitarimą.
            
         
               (7)
            
            
               Būtina atsižvelgti į bendrą pareiškimą, kuris pridėtas prie šio Susitarimo,
            
         NUSPRENDĖ:
   1 straipsnis
   Susitarimo XX priedas iš dalies keičiamas taip:
   
               1)
            
            
               Po 13c punkto (Komisijos sprendimas 92/446/EEB) įterpiamas šis punktas:
               
                           „13ca.
                        
                        
                           
                              32000 L 0060: 2000 m. spalio 23 d. Europos Parlamento ir Tarybos direktyva 2000/60/EB, nustatanti Bendrijos veiksmų vandens politikos srityje pagrindus (OL L 327, 2000 12 22, p. 1).
                           Šios direktyvos nuostatos šio Susitarimo tikslais adaptuojamos taip:
                           
                                       a)
                                    
                                    
                                       Nepažeidžiant būsimos EEA jungtinio komiteto veiklos raidos, reikėtų atkreipti dėmesį, kad į EEA susitarimą nėra įtraukti šie Bendrijos aktai:
                                       
                                                   i)
                                                
                                                
                                                   1975 m. gruodžio 8 d. Tarybos direktyva 76/160/EEB dėl maudyklų kokybės (Maudyklų direktyva),
                                                
                                             
                                                   ii)
                                                
                                                
                                                   1979 m. balandžio 2 d. Tarybos direktyva 79/409/EEB dėl laukinių paukščių apsaugos (Paukščių direktyva),
                                                
                                             
                                                   iii)
                                                
                                                
                                                   1992 m. gegužės 21 d. Tarybos direktyva 92/43/EEB dėl natūralių buveinių ir laukinės faunos bei floros apsaugos (Buveinių direktyva),
                                                
                                             
                                                   iv)
                                                
                                                
                                                   1979 m. spalio 30 d. Tarybos direktyva 79/923/EEB dėl vandenų, kuriuose veisiasi vėžiagyviai, kokybės,
                                                
                                             
                                                   v)
                                                
                                                
                                                   1978 m. liepos 18 d. Tarybos Direktyva 78/659/EEB dėl gėlojo vandens, kuriam reikalinga apsauga arba kurį reikia gerinti, kad būtų išsaugoma žuvų gyvybė, kokybės, bei
                                                
                                             
                                                   vi)
                                                
                                                
                                                   1977 m. gruodžio 12 d. Tarybos sprendimas 77/795/EEB, nustatantis keitimosi informacija apie Bendrijos paviršinio gėlo vandens kokybę bendrą tvarką.
                                                
                                             
                                 
                                       b)
                                    
                                    
                                       Laikoma, kad laikotarpiai, nurodyti Direktyvos 4 straipsnio 1 dalies a punkto ii ir iii papunkčiuose, 4 straipsnio 1 dalies b punkto ii papunktyje, 4 straipsnio 1 dalies c punkte, 5 straipsnio 1 ir 2 dalyse, 6 straipsnio 1 dalyje, 8 straipsnio 2 dalyje, 10 straipsnio 2 dalyje, 11 straipsnio 7 ir 8 dalyse, 13 straipsnio 6 ir 7 dalyse bei 17 straipsnio 4 dalyje, kurie prasideda nuo Direktyvos įsigaliojimo datos, prasideda nuo 2007 m. rugsėjo 28 d. EEE jungtinio komiteto sprendimo Nr. 125/2007, kuriuo ši Direktyva įtraukiama į Susitarimą, įsigaliojimo datos.
                                       Vadovaujantis 1 protokolo 11 dalimi dėl horizontaliųjų adaptacijų, bet kuri nuoroda į 24 straipsnyje minėtą datą laikoma nuoroda į 2007 m. rugsėjo 28 d. EEE jungtinio komiteto sprendimo Nr. 125/2007, kuriuo ši Direktyva įtraukiama į Susitarimą, įsigaliojimo datą.“
                                    
                                 
                     
         
               2)
            
            
               3 punkto (Tarybos direktyva 75/440/EEB) ir 5 punkto (Tarybos direktyva 79/869/EEB) tekstas išbraukiamas nuo 2007 m. gruodžio 22 d.
            
         
               3)
            
            
               6 punkto (Tarybos direktyva 80/68/EEB) tekstas išbraukiamas nuo 2013 m. gruodžio 22 d.
            
         2 straipsnis
   Direktyvos 2000/60/EB tekstas islandų ir norvegų kalbomis, kuris turi būti paskelbtas Europos Sąjungos oficialiojo leidinio EEE priede, yra autentiškas.
   3 straipsnis
   Šis sprendimas įsigalioja 2007 m. rugsėjo 29 d., jei EEE jungtiniam komitetui buvo pateikti visi pranešimai, kurie numatyti Susitarimo 103 straipsnio 1 dalyje (6).
   4 straipsnis
   Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
   
      Priimta Briuselyje 2007 m. rugsėjo 28 d.
      
         
            EEE jungtinio komiteto vardu
         
         
            Pirmininkas
         
         Stefán Haukur JÓHANNESSON
         
      
   
   
      (1)  OL L 328, 2007 12 13, p. 42.
   
      (2)  OL L 327, 2000 12 22, p. 1.
   
      (3)  OL L 194, 1975 7 25, p. 26.
   
      (4)  OL L 271, 1979 10 29, p. 44.
   
      (5)  OL L 20, 1980 1 26, p. 43.
   
      (6)  Konstituciniai reikalavimai nurodyti.
   
      BENDRAS PAREIŠKIMAS DĖL SPRENDIMO Nr. 125/2007, KURIUO Į SUSITARIMĄ ĮTRAUKIAMA EUROPOS PARLAMENTO IR TARYBOS DIREKTYVA Nr. 2000/60/EB
      „Susitariančiosios Šalys pripažįsta, kad antropogeninis poveikis ir padariniai Europos vandenims yra įvairūs. Todėl priemonės ir pastangos, kuriomis siekiama Direktyvoje nustatytų aplinkos tikslų, gali skirtis priklausomai nuo regiono. Vandens pagrindų direktyvoje atsižvelgiama į šią įvairovę. Direktyva sudaromos sąlygos valdžios institucijoms, kurios atsakingos už direktyvos įgyvendinimą, siekiant aplinkos tikslų pasirinkti priemones ir dėti pastangas, atitinkančias vyraujantį poveikį ir padarinius.“